PZS - Komisija za športno plezanje

**Razlaga pogojev za prijavo na seminar za inštruktorje športnega plezanja 2017**

Zaradi nekaterih nejasnosti glede pogojev za prijavo na seminarje za pridobitev naziva inštruktor športnega plezanja objavljamo dodatno razlago pogojev:

**Pogoji za prijavo na seminar:**

* Kandidat mora biti član PZS in član društva, ki je član Komisije za športno plezanje
* Kandidat mora v koledarskem letu dopolniti starost 18 let
  + ***Razlaga:****Na seminar se lahko prijavijo vsi, ki bodo v letu 2017 dopolnili starost 18 let. Formalno se jim bo naziv ob uspešno zaključenih izpitih priznal (in s tem tudi pristojnosti), ko bodo dopolnili 18 let.*
* Kandidat mora imeti končano najmanj 3 letno poklicno šolo
  + ***Razlaga:****Na seminar se lahko prijavijo tudi kandidati, ki so še v procesu pridobitve srednješolske izobrazbe. Formalno se jim bo naziv ob uspešno zaključenih izpitih priznal (in s tem tudi pristojnosti), ko bodo dokončali najmanj 3 letno poklicno šolo.*
* Kandidat mora imeti vsaj 4 leta tekmovalnih izkušenj (vsaj nivo državnega prvenstva) ali 1 leto športno pedagoških izkušenj
  + ***Razlaga:****Na seminar se lahko prijavijo vsi, ki bodo z letom 2017 izpolnili pogoj vsaj :*
    - *4 leta tekmovalnih izkušenj (vsaj nivo državnega prvenstva)*

*ali*

* + - *1 leto športno pedagoških izkušenj.*

*Formalno se tem kandidatom naziv ob uspešno zaključenih izpitih prizna (in s tem tudi pristojnosti), ko bodo izpolnili enega od zgornjih pogojev.*

* Kandidat mora imeti potrdilo kluba o najmanj 30 opravljenih vzponih, opravljenih v vodstvu v zadnjem letu. Vsaj 5 od teh vzponov mora biti ocenjeno vsaj s težavnostjo 7a za moške oziroma 6c za ženske kandidate (po francoski lestvici ocenjevanja plezalnih vzponov).
  + ***Razlaga:****Za prijavo na seminar je potrebno v zadnjem letu opraviti v vodstvu vsaj 30 vzponov, vsaj 5 od teh pa mora imeti ustrezno težavnost. Praktične demonstracije smeri do nadaljnjega ne bo.*
* Kandidat mora imeti naziv Vaditelj športnega plezanja.

Matevž Bizjak,

vodja usposabljanj KŠP